SIKU moja baada ya Rais wa Uganda Yoweri Museven kutia saini sheria kuharamisha ushoga na usagaji nchini, Baraza Kuu la Wasomi wa dini ya Kiislamu nchini maarufu FATWA limeunga mkono hatua hiyo. Naibu mwenyekiti wa baraza hilo Sheikh Abubakar Bini alipongeza Rais Museveni huku akitaka viongozi wengine barani Afrika kuiga mfano wa Bw Museveni. “Kama mwenyekiti wa baraza la FATWA naunga mkono Rais Museveni kwa hatua hiyo. Viongozi wa bara nzima la Afrika hawana budi ila kuunga mkono hatua ya Rais Museveni,” alisema Sheikh Bini. Sheikh Bini alitoa changamoto kwa bunge la Kenya kuanzisha mchakato kuwasilsisha mswada sawia bungeni ili kufwata nyayo za rais wa Uganda.